Rijeka, 25. rujna 2020.g.

**NAJAVA DOGAĐANJA I POZIV ZA MEDIJE**

**GRADIMO "PARK LOVORA" NA KANTRIDI**

**U nedjelju, 27.rujna 2020.g. od 10 do 14 sati svi planinari i drugi ljudi dobre volje pozvani su na događanje Gradimo Park lovora na Kantridi, u organizaciji Planinarskog društva Kamenjak. Projekt je sastavni dio programa Zeleni val, Rijeke 2020 – Europske prijestolnice kulture.**  
Radi se o **uređenju novog gradskog parka na Kantridi**, iznad Dječje bolnice, istočno od Doma umirovljenika, **u blizini Poučne staze Šuma Striborova, s kojom će park činiti fizičku i programsku cjelinu.**

Okupljeni će imati zadatak iz parka **ukloniti krupni i sitni otpad, za što je nabavljeno dovoljno vreća i radnih rukavica, a zainteresirani sami moraju ponijeti gojzerice i prikladnu odjeću.**

**Nakon čišćenja, započet će i gradnja glavnih staza u parku, pa su pozvani svi oni koji posjeduju motornu pilu da se odazovu.**  
Poželjne su i prijave sudionika na broj mobitela 091 786 4535 (Boris).

Unaprijed zahvaljujem na objavi najave i dolasku te srdačno pozdravljam.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42